Ditsem Nuus - Trump en die VSA hoofnuus
Trump en die VSA hoofnuus
Dit bring mee dat wat die VSA as die magtigste moondheid ter wêreld ook al doen, ŉ impak het op die res van die wêreld, of mense dit nou wil weet of nie. So is die uitslae van die pasafgelope Amerikaanse middeltermynverkiesings van groot belang, want dit het ŉ invloed op die Amerikaanse beleid teenoor die res van die wêreld.
In die afgelope verkiesings het die Republikeine hul meerderheid in die Senaat versterk, maar hul meerderheid in die Huis van Verteenwoordigers prysgegee ten gunste van die Demokrate. In die verkiesing van goewerneurs van deelstate was die stryd baie gelykop tussen die Republikeine en Demokrate.
In geheel gesien, het die verkiesings ŉ redelike terugslag vir Trump beteken, hoewel hy steeds stewig in die saal sit. Dit is egter duidelik dat hy ernstig na sy styl en aanbieding behoort te kyk.